I 2015 ble EU-landene enige om en midlertidig ordning for å få en jevnere fordeling av asylsøkere mellom land og avlaste presset på frontlinjestater som Hellas og Italia. Ordningen innebærer at EU-landene skal dele ansvaret for de mange asylsøkerne som er strandet i Hellas og Italia ved at landene skal ta imot (relokalisere) asylsøkere fra de to landene. Så langt har det vært vanskelig å gjennomføre dette på en rettferdig måte, fordi noen medlemsland, som Ungarn og Polen, ikke vil samarbeide om å ta et større ansvar og ta imot flere asylsøkereSom ikke EU-medlem er ikke Norge forpliktet i henhold til denne ordningen, men har lovet å være en del av denne ansvarsfordelingsprosessen. Norge forpliktet seg derfor i 2015 til å ta imot 1500 asylsøkere over to år i 2016 og 2017, og har så langt tatt i mot 1509 asylsøkere som har vært på vent i Hellas og Italia.